cyanic-selkie/wikianc huggingface dataset:
พระทีปังกรพุทธเจ้า
พระทีปังกรพุทธเจ้า เป็นพระพุทธเจ้าที่ตรัสรู้ในโลกเมื่อ 4 อสงไขยแสนกัปที่แล้ว ถือเป็นพระพุทธเจ้าพระองค์แรกในพุทธวงศ์ของพระโคตมพุทธเจ้า เรื่องราวของพระองค์ปรากฏทั้งในหลักฐานฝ่ายเถรวาทและมหายาน นามของพระองค์หมายถึงผู้ยังแสงสว่างให้เกิดขึ้น ชื่ออื่น ๆ ของพระองค์ได้แก่ พระสมันตประภาพุทธเจ้า พระประทีปประภาพุทธเจ้า พระสมาธิประภาพุทธเจ้า หรือพระปัจฉิมพุทธะทีปังกร
ในอดีตกาลมีพระพุทธเจ้าพระนามว่าทีปังกร 2 พระองค์ จึงเรียกพระองค์แรกว่าพระปุราณทีปังกร (ปุราณ แปลว่า เก่า) และเรียกพระองค์หลังว่าพระปัจฉิมทีปังกร (ปัจฉัม แปลว่า หลัง)
พระประวัติ
ในคัมภีร์พุทธวงศ์ บทพุทธปกิรณกกัณฑ์ กล่าวถึงประวัติของพระทีปังกรพุทธเจ้าไว้ว่า เมื่อศาสนาพระสรณังกรพุทธเจ้าอันตรธานไป ในสารมัณฑกัปเดียวกัน มีพระพุทธเจ้ามาอุบัติเป็นองค์ที่ 4 และเป็นองค์สุดท้ายของกัปนั้น พระนามว่า "ทีปังกร"
เมื่อพระนางปทุมาเทวีประสูติพระโอรส พระนามว่า อุสภักขันธกุมาร จึงได้เสด็จออกบรรพชาในราชอุทยานนั้นด้วยคชยาน 84,000 เชือก มีผู้ออกบรรพชาตามจำนวนโกฏิหนึ่ง หลังจากทรงบำเพ็ญความเพียรอยู่เป็นเวลา 10 เดือน ในวันเพ็ญเดือนวิสาขะ พระองค์ก็นำบริษัทเข้าไปบิณฑบาตข้าวปายาสในนคร ตอนเย็นทรงปลีกจากคณะ ทรงรับหญ้า 8 กำ จากอาชีวกชื่อ อานันทะ และนำมาปูลาดเป็นโพธิบัลลังก์ใต้ต้นเลียบ (ต้นมะกอก) ปราบพระยามารกับพลมารนับอสงไขย และได้ตรัสรู้เป็นพระสัมมาสัมพุทธเจ้าในคืนนั้น พระทีปังกรพุทธเจ้าทรงแสดงปฐมเทศนา แก่พระภิกษุผู้บรรพชาตามจำนวนโกฏิหนึ่ง ที่สุนันทาราม ทำให้พระภิกษุโกฏิหนึ่งนั้นสำเร็จเป็นพระอริยบุคคล
ธรรมาภิสมัยในพุทธกาลของพระทีปังกรพุทธเจ้าบังเกิดขึ้น 3 วาระ คือ
พระทีปังกรพุทธเจ้า ทรงประชุมสาวกสันนิบาต 3 ครั้ง
พระทีปังกรพุทธเจ้ามีพระวรกายสูง 80 ศอก เมื่อพระชนมายุได้ 100,000 ปี จึงปรินิพพานที่นันทาราม หลังจากนั้นพุทธศาสนาของพระองค์ก็ดำรงอยู่ต่อมานานถึง 100,000 ปี จึงอันตรธานไป
ความเกี่ยวข้องกับพระโคตมพุทธเจ้า
ในสมัยพระทีปังกรพุทธเจ้า พระโคตมพุทธเจ้าได้เสวยพระชาติเป็นสุเมธดาบส ได้นอนทอดตนบนเปือกตมให้พระพุทธเจ้าพระองค์นั้นและพระสาวกเหยียบข้ามไป จึงได้รับพุทธพยากรณ์ว่าจะได้เป็นพระพุทธเจ้าในอนาคตกาลข้างหน้า พระนามว่า พระโคตมพุทธเจ้า
ความเชื่อของฝ่ายมหายาน
ในอุโบสถของฝ่ายมหายาน จะสร้างพระรูปของพระทีปังกรอยู่ในตำแหน่งของพระพุทธเจ้าในอดีตของพระพุทธแห่งตรีกาล ชาวจีนเชื่อว่าวันประสูติของพระองค์คือ วันที่ 22 เดือนแปดจีน หลักฐานที่กล่าวถึงพระองค์ในพระสูตรของฝ่ายมหายานได้แก่
ความเชื่อของลัทธิอนุตตรธรรม
ลัทธิอนุตตรธรรมเชื่อว่า พระแม่องค์ธรรมได้มอบหมายให้พระทีปังกรพุทธเจ้ามาเกิด เพื่อทำหน้าที่ฉุดช่วยนำพาวิญญาณเวไนยสัตว์ทั้งหลายให้กลับสู่แดนนิพพาน ซึ่งเป็นบ้านเดิมของวิญญาณทุกดวง ยุคนี้เรียกว่าธรรมกาลยุคเขียว ซึ่งครอบคลุมระยะเวลา 1,886 ปี (3,086-1,200 ก่อน ค.ศ.)
ต่อมา พระแม่องค์ธรรมได้ส่งพระศากยมุนีพุทธเจ้ามาปกครองธรรมกาลยุคถัดมา เมื่อพระโคดมตั้งปณิธานได้ 7 วันว่าถ้าหากไม่ได้ตรัสรู้ก็จะไม่ลุกจากที่นั่ง พระแม่องค์ธรรมสงสารพระโคดมที่ลำบากบำเพ็ญเพียรมา 6 ปียังไม่บรรลุ จึงให้พระทีปังกรพุทธเจ้าจำแลงเป็นดาวประกายพรึกมาเปิดจุดญาณทวารให้ พระโคดมจึงได้ตรัสรู้เป็นพระพุทธเจ้า
โรงพยาบาลศิริราช ปิยมหาราชการุณย์
โรงพยาบาลศิริราช ปิยมหาราชการุณย์ เป็นโรงพยาบาลในกำกับของรัฐ สังกัดคณะแพทยศาสตร์ศิริราชพยาบาล มหาวิทยาลัยมหิดล ตั้งอยู่ เลขที่ 2 ถนนวังหลัง แขวงศิริราช เขตบางกอกน้อย กรุงเทพมหานคร ริมฝั่งแม่น้ำเจ้าพระยา ตรงข้ามกับมหาวิทยาลัยธรรมศาสตร์ (ท่าพระจันทร์)
การก่อตั้ง
คณะแพทยศาสตร์ศิริราชพยาบาล ได้รับความเห็นชอบตามมติคณะรัฐมนตรี เมื่อวันที่ 26 พฤษภาคม 2546 มติที่ประชุมคณะกรรมการการรถไฟแห่งประเทศไทยครั้งที่ 14/2546 เมื่อวันที่ 13 สิงหาคม 2546 มติคณะรัฐมนตรีเมื่อวันที่ 16 กันยายน 2546 มติคณะรัฐมนตรีเมื่อวันที่ 16 มิถุนายน 2552 และมติคณะกรรมการการรถไฟแห่งประเทศไทย ได้เห็นชอบเมื่อวันที่ 11 มกราคม 2553 ให้คณะแพทยศาสตร์ศิริราชพยาบาล มหาวิทยาลัยมหิดล ใช้สิทธิเหนือพื้นดินของการรถไฟแห่งประเทศไทย บริเวณสถานีรถไฟธนบุรีริมแม่น้ำเจ้าพระยาช่วงที่เชื่อมคลองบางกอกน้อย รวมเนื้อที่ประมาณ 33 ไร่ 2 งาน 94 ตารางวา หรือ 53,976 ตารางเมตร
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ทรงประกอบพิธีวางศิลาฤกษ์อาคารโครงการพัฒนาศิริราชสู่สถาบันการแพทย์ชั้นเลิศในเอเชียอาคเนย์ บริเวณสถานีรถไฟธนบุรี (เดิม) เขตบางกอกน้อย เมื่อวันที่ 17 มีนาคม พ.ศ. 2551 และพระราชทานนาม อาคารโรงพยาบาลว่า อาคารปิยมหาราชการุณย์
ต่อมาคณะกรรมการประจำคณะแพทยศาสตร์ได้มีมติเมื่อวันอังคารที่ 6 กรกฎาคม พ.ศ. 2553 ให้จัดตั้งเป็น “โรงพยาบาลศิริราช ปิยมหาราชการุณย์ (Siriraj Piyamaharajkarun Hospital) ชื่อย่อ “SiPH” และพระบาทสมเด็จพระมหาภูมิพลอดุลยเดชมหาราช บรมนาถบพิตร จะเสด็จพระราชดำเนินทรงเปิดอาคารสถาบันการแพทย์ และลานพลับพลาประดิษฐานพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว ทรงอุ้มสมเด็จพระเจ้าลูกยาเธอ เจ้าฟ้าศิริราชกกุธภัณฑ์ ในบริเวณใกล้เคียงกับอาคารโรงพยาบาล ซึ่งเดิมกำหนดไว้ในวันที่ 1 กุมภาพันธ์ พ.ศ. 2556 แต่เนื่องจากมีแถลงการณ์สำนักพระราชวัง ฉบับที่ 59 ทำให้ต้องเลื่อนออกไปอย่างไม่มีกำหนด
ข้อมูลโรงพยาบาล
ภายในโรงพยาบาลศิริราช ปิยมหาราชการุณย์ ประกอบด้วยอาคารโรงพยาบาลชื่อว่า อาคารปิยมหาราชการุณย์ เป็นอาคารสูง 14 ชั้น มีพื้นที่ใช้สอยสำหรับบริการตรวจรักษาประมาณ 165,270 ตารางเมตร และสถาบันการแพทย์ชื่อว่า สถาบันการแพทย์สยามินทราธิราช ในโรงพยาบาลฯ ประกอบไปด้วย ใช้งบลงทุนกว่า 7,000 ล้านบาท
โยชิกาซุ ฮิงาชิตานิ
โยชิกาซุ ฮิงาชิตานิ (東谷 義和 (Higashitani Yoshikazu); เกิด 6 ตุลาคม 2514) หรือเป็นที่รู้จักในชื่อ กาชิ (GaaSyy; ガーシー (Gāshī)) เป็นอดีตนักการเมืองญี่ปุ่น อดีตยูทูบเบอร์ และอดีตนักธุรกิจ ซึ่งเคยได้รับเลือกให้ดำรงตำแหน่งในราชมนตรีสภาแห่งประเทศญี่ปุ่นในปี 2565 ในฐานะสมาชิกพรรคปกป้องประชาชนจากเอ็นเอชเค โยชิกาซุถูกขับให้พ้นจากสมาชิกแห่งราชมนตรีสภาเมื่อวันที่ 15 มีนาคม 2566 เนื่องจากไม่เข้าประชุมสภา และในวันถัดมากรมตำรวจนครบาลโตเกียวได้ออกหมายจับข้อหาหมิ่นประมาทผู้มีชื่อเสียงในวิดีโอยูทูบที่โยชิกาซุทำขึ้น
อาชีพการงาน
กาชิมีชื่อเสียงในปี 2565 หลังจากเริ่มทำช่องยูทูบที่พูดถึงเรื่องอื้อฉาวที่อาจมีขึ้นในวงการอุตสาหกรรมบันเทิง ช่องของกาชิมีผู้บอกรับสมาชิกกว่า 1.3 ล้านคนก่อนต้องปิดตัวลงในเดือนกรกฎาคมในปีเดียวกัน ความสำเร็จของกาชิทำให้ทากาชิ ทาจิบานะ หัวหน้าพรรคปกป้องประชาชนจากเอ็นเอชเคซึ่งมุ่งเน้นให้ความสำคัญในการปฏิรูปสื่อสาธารณะของญี่ปุ่นเชิญชวนให้กาชิลงสมัครชิงตำแหน่งในราชมนตรีสภาประจำปี 2565 กาชิยังระบุต่อไปว่าจะปฏิบัติงานจากนอกประเทศ และได้รับเลือกตั้งด้วยคะแนนเสียงกว่า 287,000 คะแนน
ณ เดือนกรกฎาคม 2565 กาชิอาศัยอยู่ในนครดูไบ สหรัฐอาหรับเอมิเรตส์ ในเดือนสิงหาคม 2565 กาชิไม่เข้าร่วมประชุมสภาในวันแรกที่กาชิจะต้องเข้าร่วมประชุมโดยอ้างว่ากลัวการจับกุมหากไปปรากฎตัวในญี่ปุ่น เนื่องจากตนถูกกล่าวหาว่ากระทำการฉ้อฉลและหมิ่นประมาทผู้มีชื่อเสียง  กาชิยังไม่เข้าประชุมสภาแห่งราชมนตรีครั้งอื่น ๆ อีกเลย แต่ยังคงออกความเห็นผ่านทางสื่อสังคมออนไลน์ต่อไป
ในเดือนมกราคม 2566 สถานที่ตั้งที่เกี่ยวข้องกับกาชิและบริษัทจัดการรายได้โฆษณาของกาชิถูกตำรวจเข้าตรวจค้นเพื่อตรวจสอบข้อกล่าวหาการหมิ่นประมาทและคุกคามผู้มีชื่อเสียง และการขัดขวางการดำเนินกิจการ กรมตำรวจนครบาลโตเกียวยังขอให้กาชิเดินทางเข้ามาให้ปากคำด้วยตนเองด้วย
ในเดือนกุมภาพันธ์ 2566 ราชมนตรีสภาเรียกให้กาชิเดินทางมาที่กรุงโตเกียวและขอโทษด้วยตนเองจากการที่กาชิไม่เข้าประชุมสภาในระหว่างที่สภาเปิดประชุม ซึ่งถือเป็นมาตรการทางวินัยลำดับรองสุดท้ายก่อนขับพ้นจากสมาชิกสภา กาชิเดิมให้คำมั่นว่าจะเดินทางไป แต่ปฏิเสธที่จะเดินทางไปเนื่องจากกลัวการถูกดำเนินคดี แม้ว่าสมาชิกสภาในญี่ปุ่นจะมีเอกสิทธิ์คุ้มกันทางกฎหมายที่ไม่ถูกดำเนินคดีก็ตาม การกลับคำเช่นนี้ทำให้ทาจิบานะซึ่งเป็นหัวหน้าพรรคต้องลาออกและให้อายากะ โอตสึซึ่งเป็นนักแสดงขึ้นดำรงตำแหน่งหัวหน้าพรรคแทน กาชิยังเผยแพร่วิดีโอที่ระบุว่าตนจะเดินทางไปที่กาซีอันเท็พ ประเทศตุรกีเพื่อช่วยเหลือการฟื้นฟูหลังจากเกิดแผ่นดินไหวในประเทศตุรกีและประเทศซีเรีย พ.ศ. 2566
คณะกรรมาธิการวินัยแห่งราชมนตรีสภาได้มีมติออกเสียงขับกาชิพ้นจากการเป็นสมาชิกสภาเมื่อวันที่ 14 มีนาคม และราชมนตรีสภาได้ดำเนินการดังกล่าวในวันถัดมา คะแนนเสียงการขับพ้นจากสมาชิกสภามีมติ 235-1 ให้พ้นจากสภา โดยมีซาโตชิ ฮามาดะ ซึ่งเป็นสมาชิกสภาร่วมพรรคการเมืองเดียวกับกาชิออกเสียงคัดค้านเท่านั้น การขับพ้นจากสมาชิกสภานี้เกิดขึ้นครั้งแรกในรอบกว่า 70 ปี และเป็นครั้งแรกสุดที่มีการขับพ้นสมาชิกเนื่องจากไม่ประชุมสภา หลังจากการออกเสียงขับพ้นจากสมาชิก อายากะ โอตสึซึ่งเป็นหัวหน้าพรรคแสดงความไม่พึงพอใจโดยระบุว่ากาชิได้ระบุในการหาเสียงอย่างเปิดเผยว่าจะปฏิบัติหน้าที่จากต่างประเทศ ดังนั้นผู้มีสิทธิเลือกตั้งย่อมต้องยอมรับได้จากการที่กาชิจะเลือกปฏิบัติหน้าที่นอกสถานที่
การขับพ้นจากราชมนตรีสภาทำให้กาชิไม่มีเอกสิทธิ์คุ้มกันจากการดำเนินคดีที่สมาชิกสภาพึงมีในระหว่างที่เปิดสมัยประชุมสภาอยู่ ในวันที่ 16 มีนาคม 2566 กรมตำรวจนครบาลโตเกียวได้ยื่นขอหมายจับกาชิในข้อหาเกี่ยวกับการหมิ่นประมาทที่ปรากฎในวิดีโอในสื่อสังคมออนไลน์ รวมถึงบรรณาธิการของกาชิด้วย และยังขอให้กระทรวงการต่างประเทศเรียกให้กาชิส่งคืนหนังสือเดินทางด้วย
กลยุทธ์ยืมดาบฆ่าคน
กลยุทธ์ยืมดาบฆ่าคน หรือ เจี้ยเตาซาเหริน (Kill with a borrowed knife; ) เป็นหนึ่งในกลศึกสามก๊ก กลยุทธ์ที่มีความหมายถึงการกำจัดศัตรูที่มีความเข้มแข็ง ไม่จำเป็นที่จะต้องลงมือเอง พึงยืมกำลังและไพร่พลทหารของผู้อื่นเป็นฝ่ายกำจัดศัตรู เพื่อเป็นการรักษากำลังและไพร่พลทหารของตนเองไว้สำหรับการศึกอื่น ตัวอย่างการนำเอากลยุทธ์ยืมดาบฆ่าคนไปใช้ได้แก่จิวยี่ที่หลอกให้โจโฉฆ่าซัวมอและเตียวอุ๋นสองแม่ทัพเรือของตนเองในคราวศึกเซ็กเพ็กระหว่างเล่าปี่และซุนกวน
ตัวอย่างกลยุทธ์
เมื่อคราวที่โจโฉยกทัพไปตีเกงจิ๋วได้จากเล่าจ๋อง ก็นำกำลังทหารหมายโจมตีกังตั๋งของซุนกวนเป็นลำดับต่อไป โจโฉมีทหารในกองทัพเป็นจำนวนมาก ซึ่งส่วนใหญ่เป็นชาวเหนือ ชำนาญการรบทางบกไม่ชำนาญการรบทางน้ำ โจโฉมีความจำเป็นที่จะต้องอาศัยซัวมอและเตียวอุ๋น นายทหารชาวเกงจิ๋วเป็นแม่ทัพช่วยในการทำศึกทางน้ำ และเป็นผู้ควบคุมฝึกสอนทหารโจโฉให้ชำนาญการเดินทัพทางเรือ จิวยี่ทราบข่าวการเตรียมทัพเรือของโจโฉจึงลอบมาสังเกตการณ์ยังค่ายทหาร และเมื่อเห็นการฝึกทหารของซัวมอและเตียวอุ๋น จิวยี่เห็นจะปล่อยคนทั้งสองไว้แก่โจโฉต่อไปเกรงจะเกิดภัยแก่ตัวในศึกครั้งนี้ จึงหาทางวางแผนกำจัดเสียให้สิ้นซาก
โจโฉส่งเจียวก้านให้มาเกลี้ยกล่อมจิวยี่หมายทำราชการด้วย จิวยี่จึงวางกลอุบายซ้อนแผนกลหลอกใช้เจียวก้านในการกำจัดซัวมอและเตียวอุ๋น โดยพาเจียวก้านกลับบ้านและให้กินโต๊ะก่อนแสร้งทำเป็นเมามายไม่ได้สติ จิวยี่พาเจียวก้านไปนอนยังเตียงเดียวกันในห้อง เจียวก้านลอบเห็นจดหมายลับที่จิวยี่เขียนและวางไว้จึงหยิบออกอ่านโดยมีเนื้อความในจดหมายว่า "ซัวมอและเตียวอุ๋นเอาใจออกห่าง และจะตัดศีรษะโจโฉมาให้" เมื่อเจียวก้านอ่านจดหมายลับของจิวยี่จบก็ดีใจ รีบนำจดหมายนั้นมามอบให้แก่โจโฉหวังความดีความชอบแก่ตน
โจโฉไม่เท่าทันแผนกลอุบายของจิวยี่ เมื่อได้อ่านจดหมายลับจากเจียวก้านก็โกรธแค้นจึงสั่งประหารซัวมอและเตียวอุ๋นทันที แต่ภายหลังได้แลเห็นศีรษะของแม่ทัพเรือทั้งสอง โจโฉก็รู้ว่าตนเองนั้นต้องกลอุบายของจิวยี่ที่สั่งฆ่าคนของตนที่เป็นแม่ทัพและชำนาญในการเดินเรือ เมื่อโจโฉไม่มีซัวมอและเตียวอุ๋นในการทำศึกทางเรือ ก็ถูกจูกัดเหลียงและจิวยี่เผากองทัพเรือจนพ่ายแพ้ยับเยินในเวลาต่อมา เจี้ยเตาซาเหรินหรือกลยุทธ์ยืมดาบฆ่าคนของจิวยี่ ก็ประสบความสำเร็จในตัดกำลังสำคัญในการนำทัพเรือของโจโฉ ทำให้ได้รับชัยชนะได้อย่างงดงาม
เหมียวแสบ ใส่หมวกซ่าส์
ภาพยนตร์เรื่องเหมียวแสบใส่หมวดซ่าส์ (ภาษาอังกฤษ:The Cat In The Hat) ออกฉายเมื่อวันที่ 21 พฤศจิกายน ค.ศ. 2003
เทียนดอก
เทียนดอก หรือเทียนบ้าน เทียนสวน อยู่ในวงศ์ Balsaminaceae เป็นไม้ล้มลุก ลำต้นสีเขียวอ่อน อุ้มน้ำ ใบเดี่ยว ขอบใบหยักแบบฟันเลื่อย ก้านใบสั้น มีตุ่มเรียงเป็นแถวยาวทั้งสองด้าน ดอกมีหลายสี ผลรูปไข่ แก่แล้วแตกตามแนวยาว ภายในมีเมล็ดจำนวนมาก สีน้ำตาล
ชาวจีนใช้ใบสดตำพอกแก้ปวดตามข้อนิ้วหรือเล็บขบ ใช้ถอนพิษ ปวดแสบปวดร้อน ในอินเดียใช้แก้ปวดข้อ ขับลม รักษาแผลติดเชื้อ ไฟไหม้ น้ำร้อนลวก ในใบมีสารเมทิลลอว์โซน
สินธุ์เพชร กรวยทอง
สินธุ์เพชร กรวยทอง เป็นนักยกน้ำหนักชาวไทย เจ้าของเหรียญทองแดงจากการแข่งขันโอลิมปิก 2016 ที่ประเทศบราซิล
ประวัติ
สินธุ์เพชร กรวยทอง ชื่อเล่น ดุ่ย เกิดเมื่อวันที่ 22 สิงหาคม พ.ศ. 2538 ที่บ้านโพนม่วง ตำบลไพลขลา อำเภอชุมพลบุรี จังหวัดสุรินทร์ เป็นชาว จังหวัดสุรินทร์ โดยกำเนิด (อายุ  ปี)  เจ้าของเหรียญทองแดงจากการแข่งขันโอลิมปิกฤดูร้อน 2016 ที่ กรุงรีโอเดจาเนโร ประเทศบราซิล ปัจจุบันลงแข่งขันในรุ่น 56 กิโลกรัม
มหาวิทยาลัยไซเบอร์ไทย
มหาวิทยาลัยไซเบอร์ไทย เป็นมหาวิทยาลัยออนไลน์ของประเทศไทย เสนอบทเรียนออนไลน์ให้กับผู้สนใจทั่วไป โดยผู้ที่เรียนจนจบหลักสูตรสามารถได้รับปริญญาจากสถาบันอุดมศึกษาในความร่วมมือได้
มหาวิทยาลัยไซเบอร์ไทยเป็นโครงการของ สำนักงานคณะกรรมการการอุดมศึกษา กระทรวงศึกษาธิการ
หลักสูตรที่เปิดสอน
วิชาเลือกก็จะมีแยกออกมา
สถานีศรีเอี่ยม
สถานีศรีเอี่ยม (Si Iam station; รหัส: YL17) เป็นสถานีรถไฟฟ้ามหานครแบบยกระดับ ในเส้นทางสายสีเหลือง โดยยกระดับข้ามถนนศรีนครินทร์บริเวณสะพานทางแยกต่างระดับศรีเอี่ยม ในพื้นที่เขตบางนา กรุงเทพมหานคร
ที่ตั้ง
สถานีศรีเอี่ยมตั้งอยู่บนถนนศรีนครินทร์ บริเวณข้างสะพานทางแยกต่างระดับศรีเอี่ยม ซึ่งเป็นจุดตัดระหว่างถนนศรีนครินทร์กับถนนบางนา-ตราด (เทพรัตน) ในพื้นที่แขวงบางนาเหนือ เขตบางนา กรุงเทพมหานคร
รูปแบบสถานี
สถานีศรีเอี่ยมมีโครงสร้างแบบชานชาลาด้านข้าง กว้าง 20 เมตร ยาว 110 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบครึ่งความสูง
สถานีแห่งนี้เป็นสถานีที่มีการติดตั้งประแจสับรางเข้า-ออกสถานีไว้ทั้งหมด 4 ชุด (บริเวณทางเข้าสถานี 2 ชุด และปลายสะพานข้ามแยกศรีนครินทร์–เทพรัตน 2 ชุด) เนื่องจากสถานีแห่งนี้ทำหน้าที่เป็นสถานีชุมทางในการนำขบวนรถเข้า-ออกจากศูนย์ซ่อมบำรุงใหญ่ที่อยู่ด้านทิศตะวันออกของสถานี
ทางเข้า-ออก
ประกอบด้วยทางขึ้น-ลงปกติ ได้แก่
การเชื่อมต่อกับระบบขนส่งมวลชนอื่น
ในอนาคตสถานีศรีเอี่ยมแห่งนี้ มีแผนเชื่อมต่อกับสถานีศรีเอี่ยมอีกแห่งหนึ่งของโครงการรถไฟฟ้าสายสีเงิน ช่วงเทพรัตน–ท่าอากาศยานสุวรรณภูมิ ซึ่งจะทำให้สถานีศรีเอี่ยมของสายสีเหลืองเป็นหนึ่งในสองจุดเชื่อมต่อสำคัญที่จะขนส่งผู้โดยสารจากชานเมืองทางทิศตะวันออก เข้าสู่ท่าอากาศยานสุวรรณภูมิได้อย่างรวดเร็ว ปัจจุบันโครงการสายสีเงินอยู่ในระหว่างการพิจารณาปรับปรุงโครงการและตำแหน่งที่ตั้งสถานี
สีม่วงแดง 1 เซ็นต์ บริติชกีอานา
สีม่วงแดง 1 เซ็นต์ บริติชกีอานา (British Guiana 1c magenta) เป็นแสตมป์ที่บรรดานักสะสมแสตมป์ถือกันว่าเป็นแสตมป์ที่หายากที่สุดในโลก แสมตป์นี้ตีพิมพ์ในจำนวนจำกัดโดยบริติชกีอานา (ปัจจุบันคือประเทศกายอานา) ในปี 1856 ปัจจุบันพบหลงเหลือเพียงแค่ชิ้นเดียว และเป็นแสตมป์หลักชิ้นเดียวที่ไม่ปรากฏในชุดสะสมแสตมป์หลวงของสหราชอาณาจักร
แสตมป์มีลักษณะไม่ปรุรู พิมพ์ด้วยหมึกดำบนกระดาษสีม่วงแดง (magenta) และประกอบด้วยภาพเรือใบ และคำขวัญภาษาละตินของอาณานิคมที่ว่า "Damus Petimus Que Vicissim" (เราให้และจะหวังผลตอบแทน) อยู่ตรงกลาง แสตมป์มีมูลค่า 9,480,000 ดอลลาร์สหรัฐจากการประมูลขายเมื่อวันที่ 17 มิถุนายน 2014 โดยผู้ซื้อคือ Stuart Weitzman กลายเป็นแสตมป์ชิ้นเดียวที่ราคาแพงที่สุดในโลก และถูกประมูลอีกครั้งเมื่อ 8 มิถุนายน 2021 ด้วยราคาลดลงเหลือที่ 8,307,000 ดอลลาร์
คลอเฟนะมีน
คลอเฟนะมีน (Chlorphenamine) ซึ่งเป็นชื่อสากล หรือ คลอเฟนิรามีน (chlorpheniramine) ซึ่งเป็นชื่อที่ใช้ในสหรัฐอเมริกา (USAN) และเคยใช้ในประเทศอังกฤษ (BAN) เป็นยาที่ขายในรูปแบบ chlorphenamine maleate เป็นสารต้านฮิสทามีนประเภท alkylamine รุ่นแรกที่ใช้ป้องกันอาการแพ้ เช่น เยื่อจมูกอักเสบและลมพิษ ผลระงับประสาทของมันค่อนข้างอ่อนเทียบกับสารต้านฮิสทามีนรุ่นแรกอื่น ๆ คลอเฟนะมีนเป็นสารต้านฮิสทามีนที่ใช้มากที่สุดในสัตวแพทย์สำหรับสัตว์เล็ก แม้จะไม่ได้อนุมัติให้ใช้เป็นยาแก้ซึมเศร้าหรือยาแก้วิตกกังวล (anxiolytic) คลอเฟนะมีนก็มีฤทธิ์เหล่านั้นด้วย
ฤทธิ์ต่อระบบเซโรโทนินและนอร์เอพิเนฟริน
นอกจากจะเป็นสารต้านตัวรับ histamine H1 receptor (HRH1) แล้ว ยังมีหลักฐานว่า ยายังมีฤทธิ์เป็น serotonin-norepinephrine reuptake inhibitor (SNRI) อีกด้วย และสารต้านฮิสทามีนที่คล้ายกันคือบรอมเฟนิรามีน เป็นเหตุให้ค้นพบยา zimelidine ซึ่งเป็นยากลุ่ม Selective serotonin re-uptake inhibitors (SSRI) หลักฐานทางคลินิกที่จำกัดแสดงว่า มันมีผลใกล้เคียงกับยาแก้ซึมเศร้าหลายอย่างในการยับยั้งการนำสารสื่อประสาท เซโรโทนินและนอร์เอพิเนฟรินไปใช้ใหม่ (reuptake)
งานศึกษาทำในหนูพันธุ์ผสม Fischer 344/Brown Norway แสดงว่า การฉีดยาเข้าในช่องสมอง (intraventricular) ลดพฤติกรรมเกี่ยวกับความกลัวและช่วยเพิ่มประสิทธิภาพการหาทางในวงกต และมีข้อสังเกตอีกอย่างด้วยว่า การให้ยาในระยะยาวช่วยลดความบกพร่องของการเคลื่อนไหวที่เกี่ยวกับความสูงอายุ
การใช้ยาร่วม
คลอเฟนะมีนมักใช้ร่วมกับ phenylpropanolamine เป็นยาแก้ภูมิแพ้ที่มีทั้งคุณสมบัติต้านฮิสตามีนและลดการคัดจมูก แต่สหรัฐอเมริกาไม่อนุญาตให้ขาย phenylpropanolamine หลังจากพบว่า มันเพิ่มความเสี่ยงโรคหลอดเลือดสมองในหญิงอายุน้อย ส่วนครอเฟนะมีนอย่างเดียวไม่มีความเสี่ยงเช่นนี้
คลอเฟนะมีนรวมกับยาง่วงซึมไฮโดรโคโดนที่ขายในยี่ห้อ Tussionex สามารถใช้แก้ไอและการหายใจไม่สะดวกส่วนบนที่สัมพันธ์กับภูมิแพ้หรือหวัดในผู้ใหญ่และเด็กอายุ 6 ขวบขึ้น โดยผลิตเป็นยาค่อย ๆ ออกฤทธิ์ ซึ่งสามารถทานทุก 12 ชม. ได้ เทียบกับที่ต้องทานทุก 4-6 ชม. สำหรับยาแก้ไอผสมยาง่วงซึมทั่วไป ยาน้ำเชื่อมผสมคลอเฟนะมีน/ไดไฮโดรโคดีอีนก็มีขายด้วย
สารต้านฮิสทามีนช่วยในกรณีที่ภูมิแพ้หรือหวัดเป็นเหตุให้ไอ มันยังเป็นตัวเพิ่มฤทธิ์ของยากลุ่มโอปิออยด์ ซึ่งช่วยเพิ่มฤทธิ์แก้ไอ แก้ปวด และฤทธิ์อื่น ๆ ของยาที่ให้ร่วมด้วย
ในเขตต่าง ๆ ของโลก ยาแก้หวัดรวมกับยาแก้ไอที่มีทั้งโคดีอีน (ยากลุ่มโอปิออยด์) และคลอเฟนะมีน ก็มีวางขายด้วย ส่วนยา Coricidin เป็นยารวมคลอเฟนะมีนกับยาแก้ไอ dextromethorphan
ผลที่ไม่ต้องการ
ผลที่ไม่ต้องการของยารวมทั้งอาการง่วงนอน เวียนหัว สับสน ท้องผูก วิตกกังวล คลื่นไส้ ตามัว อยู่ไม่เป็นสุข ร่างกายทำงานไม่ประสาน คอแห้ง หายใจไม่เต็ม ประสาทหลอน หงุดหงิด ความจำหรือสมาธิไม่ดี เสียงในหู และปัสสาวะไม่ออก งานศึกษาขนาดใหญ่สัมพันธ์การเกิดโรคอัลไซเมอร์และภาวะสมองเสื่อมแบบอื่น ๆ กับการใช้ยาคลอเฟนะมีนและยาต้านฮิสตามีนรุ่นแรกอื่น ๆ เนื่องจากมีฤทธิ์ anticholinergic
การสังเคราะห์
มีวิธีการสังเคราะห์ทางอินทรีย์ที่จดสิทธิบัตรของยาหลายวิธี ยกตัวอย่างเช่น 4-chlorophenylacetonitrile จะทำปฏิกิริยากับ 2-chloropyridine รวมกับ sodium amide แล้วกลายเป็น 4-chlorophenyl(2-pyridyl)acetonitrile และเมื่อเพิ่มกลุ่ม alkyle (alkylation) ต่อสารที่เป็นผลนี้ด้วย 2-dimethylaminoethylchloride เมื่อมี sodium amide ก็จะได้ γ-(4-chlorphenyl)-γ-cyano-N,N-dimethyl-2-pyridinepropanamine ซึ่งเมื่อผ่านกระบวนการ hydrolysis และ decarboxylation ก็จะนำไปสู่คลอเฟนะมีนตามต้องการ วิธีสังเคราะห์ที่สองเริ่มจาก pyridine ซึ่งผ่านการเพิ่มสาร alkyle (alkylation) ด้วย 4-chlorophenylacetonitrile กลายเป็น 2-(4-chlorobenzyl)pyridine แล้วเพิ่มกลุ่ม alkyle ด้วย 2-dimethylaminoethylchloride ร่วมกับโซเดียม ก็จะมีผลเป็นคลอเฟนะมีน
อาณาจักรรักนิรันดร์
อาณาจักรรักนิรันดร์ (Ek Tha Raja Ek Thi Rani) เป็นชุดละครโทรทัศน์อินเดีย แนวดราม่า ลึกลับ ออกอากาศทางช่อง ซีทีวี ในอินเดีย นำแสดงโดย ทราสตี ทามี, สิทธันต์ คามิค, ไอชา ซิงห์, สรทัต กิลล์, ปริยา แทนดอน ในไทยออกอากาศทางช่อง ซีหนัง
เนื้อเรื่อง
เรื่องราวความรักระหว่างราชนิกุลและลูกสาวคหบดีใน ค.ศ. 1940 เมื่อเหล่าบรรดาราชนิกุลได้กู้เงินจากคหบดีผู้มั่งคั่งที่สุด เพื่อนำมาจับจ่ายสร้างภาพให้ทุกคนเห็นแต่ด้านสวยงามหรูหราของเชื้อพระวงศ์ จนกระทั่งไม่อาจจ่ายเงินคืนได้ ทางออกมีเพียงทางเดียวคือ การแต่งงานกับ รานา รัชทายาทเพียงหนึ่งเดียวที่จะต้องขึ้นครองบัลลังก์เป็นกษัตริย์กับ กายาตรี บุตรสาวของคหบดีเพื่อล้างหนี้ทั้งหมด แต่หัวใจของรานานั้น มีเพียงความเจ็บปวด จากการสูญเสียภรรยาคนแรกไปเมื่อหลายปีก่อน ในขณะที่กายาตรีกลับตกหลุมหลงรักรานาตั้งแต่แรกพบ ความรักที่มีปมฝังลึกในใจจะเปลี่ยนมาเป็นความรักได้หรือไม่ แถมรานายังอยู่ท่ามกลางความขัดแย้งของราชวงศ์ที่วางแผนจะโค่นบัลลังก์ ทำให้รานาถูกลอบปลงพระชนม์หลายครั้ง รวมถึงหน้าที่การเป็นกษัตริย์ ที่ต้องปกป้องและดูแลประชาชนให้ผ่านพ้นอันตราย
ประดิษฐ สินธวณรงค์
นายแพทย์ ประดิษฐ สินธวณรงค์ (เกิด 19 กรกฎาคม พ.ศ. 2502) เป็นอดีตรัฐมนตรีว่าการกระทรวงสาธารณสุข ในรัฐบาลของ ยิ่งลักษณ์ ชินวัตร
ประวัติ
น.พ.ประดิษฐ เกิดเมื่อวันที่ 19 กรกฎาคม พ.ศ. 2502 สำเร็จการศึกษาแพทยศาสตรบัณฑิต จากคณะแพทยศาสตร์ศิริราชพยาบาล มหาวิทยาลัยมหิดล และปริญญาโท สาธารณสุขศาสตร์ สาขาบริหารงานสาธารณสุขระหว่างประเทศ จากมหาวิทยาลัยฮาร์วาร์ด ประเทศสหรัฐอเมริกา
น.พ.ประดิษฐ สมรสกับนางรัชนีกร สินธวณรงค์ มีบุตรสาว 1 คน คือ ด.ญ.พรู สินธวณรงค์
การทำงาน
น.พ.ประดิษฐ เคยรับราชการเป็นนายแพทย์ประจำโรงพยาบาลธัญญารักษ์ ในระหว่างปี พ.ศ. 2528 ถึงปี พ.ศ. 2531 จากนั้นจึงได้ลาออกจากราชการเพื่อมาประกอบธุรกิจ เคยดำรงตำแหน่งกรรมการผู้จัดการ บริษัทเดคคอร์มาร์ท จำกัด, บริษัทเจแอนด์ดับบลิว ดิเวลลอปเมนท์ จำกัด และกรรมการบริษัทการบินไทย จำกัด (มหาชน)
ต่อยอดโครงการ 30 บาทรักษาทุกโรค ลดความเหลื่อมล้ำระหว่าง 3 กองทุนสุขภาพ กองทุนหลักประกันสุขภาพแห่งชาติ กองทุนสวัสดิการรักษาพยาบาลข้าราชการ และกองทุนประกันสังคม โดยให้ผู้ป่วยฉุกเฉินรับการรักษาได้ทุกที่ ไม่ต้องสำรองจ่าย ซึ่งนโยบายนี้ประชาชนให้ความพึงพอใจเป็นอันดับหนึ่งได้คะแนนความพึงพอใจ 7.94 คะแนน (คะแนนเต็ม 10)  จากผลสำรวจของเอแบคโพลล์
เพิ่มวงเงินรักษาพยาบาลประกันภัยบุคคลที่สามจาก 15,000 บาท เป็น 30,000 บาททำให้ผู้ประสบภัยได้รับการคุ้มครองมากขึ้น
จัดทำระบบหลักประกันสุขภาพให้ข้าราชการองค์กรปกครองส่วนท้องถิ่น และครอบครัวกว่าเจ็ดแสนคน ได้รับสิทธิประโยชน์เหมือนข้าราชการและให้อยู่ในความดูแลของสำนักงานหลักประกันสุขภาพแห่งชาติ
ริเริ่มแนวคิดให้มีการประกันเจ็บป่วยฉุกเฉินแก่นักท่องเที่ยวต่างชาติที่เข้ามาท่องเที่ยวในประเทศไทย โดยมีแนวคิดที่จะเก็บเงินรวมอยู่ในค่าเดินทางเข้ามาประเทศ (Landing Free)
ออกระเบียบข้อบังคับเพิ่มขนาดภาพคำเตือนบนซองบุหรี่ให้ใหญ่ขึ้นร้อยละ 85 ของพื้นที่ซอง จนได้รับรางวัลพิเศษบุหรี่แห่งโลกจากองค์การอนามัยโลก ในปี 2556 โดยประเทศไทยเป็น 1 ใน 2 ประเทศจากทั่วโลกที่ได้รับรางวัล
ริเริ่มนโยบายการดูแลสุขภาพประชาชน 5 กลุ่มวัย ทั้งในกลุ่มเด็กและสตรี โดยให้หญิงตั้งครรภ์ฝากครรภ์ครบ 5 ครั้ง ที่สถานพยาบาลในสังกัดกระทรวงสาธารณสุขโดยไม่ต้องเสียค่าใช้จ่าย ตามนโยบายฝากท้องทุกที่ฟรีทุกสิทธิ์ และส่งเสริมทารกกินนมแม่อย่างน้อย 6 เดือน จนได้รับความชื่นชมจาก UNICEF และ WHO
กลุ่มเด็กปฐมวัย อายุ 3-5 ปี ให้ได้รับวัคซีนครบตามเกณฑ์ ยกมาตรฐานศูนย์เด็กเล็กและโรงเรียนอนุบาล รวม 46,000 แห่ง เป็นสถานที่ปลอดโรคปลอดภัย
กลุ่มวัยรุ่นและวัยเรียน อายุ 6-15 ปี ให้ได้รับวัคซีนกระตุ้นตามเกณฑ์  เน้นการให้คำปรึกษาคุณภาพป้องกันปัญหาจากพฤติกรรมเสี่ยงด้านสุขภาพ  อาทิ ยาเสพติด บุหรี่ สุรา ท้องไม่พร้อม และการบริโภคอาหารที่ไม่เหมาะสม ฯลฯ
กลุ่มวัยทำงาน อายุ 15- 60 ปี รักษาภูมิต้านทานต่อปัญหาด้านสุขภาพที่เป็นผลมาจากพฤติกรรม และให้มีการปรับพฤติกรรมลดเสี่ยงโรคเบาหวาน/ความดันโลหิตสูง
กลุ่มผู้สูงวัยและผู้พิการ โดยจัดระบบดูแลผู้สูงอายุในชุมชน LTOP (Long-Term Care Service Development for the Frail Elderly and Other Vulnerable People) ร่วมกับ JICA (Japan International Cooperation Agency)
นพ.ประดิษฐ ยังเป็นผู้ผลักดันให้มีการเพิ่มตำแหน่งข้าราชการ และพนักงานกระทรวงสาธารณสุขกว่า 30,000 ตำแหน่ง ทยอยจัดสรร ในปี พ.ศ. 2556-2558
เจวายพีเอนเตอร์เทนเมนต์
เจวายพีเอนเตอร์เทนเมนต์ (JYP 엔터테인먼트; JYP Entertainment) เป็นบริษัทดูแลศิลปิน ค่ายเพลง มีชื่อตามผู้ก่อตั้ง พัก จิน-ย็อง บริษัทเป็นที่รู้จักในฐานะผลิตศิลปินชื่อดังอย่าง ปาร์ก จิ ยูน, เรน, กลุ่มศิลปิน จี.โอ.ดี. และวงหญิงล้วนวันเดอร์เกิลส์ มีสตูดิโอและสำนักงานใหญ่อยู่ที่สหรัฐอเมริกา ซึ่งเปิดทำการอย่างเป็นทางการเมื่อเดือนมิถุนายน ค.ศ. 2007 และกำลังขยายสาขาไปทั่วโลกโดยเปิดทำการในสาขาประเทศจีนในชื่อ JYP Beijing Center จากรายงานของ โคเรียนไทม์ส และเว็บไซต์การเงิน Chaebul.com ระบุข้อมูลไว้ว่า เจวายพีเอนเตอร์เทนเมนต์ มีรายได้ 16.3 ล้านดอลลาร์สหรัฐในปี 2006 และ 10 ล้านดอลลาร์สหรัฐใน 6 เดือนแรกของปี 2007 และยังคงเป็นอันดับ 1 ในปี 2008 ในสาขาบริษัทบันเทิง จากรายงานระบุว่า เจวายพีเอนเตอร์เทนเมนต์ มีมูลค่ามากกว่า 100 ล้านดอลลาร์สหรัฐ ถือเป็นบริษัทบันเทิงอิสระที่มีมูลค่ามากที่สุดในเกาหลี
ศิลปิน
ศิลปินทั้งหมดภายใต้เจวายพีเอนเตอร์เทนเมนต์เรียกรวมกันว่า เจวายพีเนชัน
กลุ่ม
เดี่ยว
ศิลปินอิสระ
สตูดิโอเจ
SQU4D
ยัน บาร์เตเลมี
}}
ยัน บาร์เตเลมี บาเรลา (Yan Bartelemí Varela) นักมวยสากลสมัครเล่นชาวคิวบา เกิดเมื่อ 5 มีนาคม พ.ศ. 2523 ที่มาตันซัส ประเทศคิวบา ติดทีมชาติคิวบาเข้าแข่งขันในรายการสำคัญหลายรายการ ทั้งมวยสากลสมัครเล่นชิงแชมป์โลก มวยสากลสมัครเล่นเวิลด์คัพ และยังได้เหรียญทองโอลิมปิกด้วย
อีเอฟแอลคัพ ฤดูกาล 2017–18
อีเอฟแอล ฤดูกาล 2017–18 เป็นฤดูกาลที่ 58 ของ อีเอฟแอลคัพ, หรือเป็นที่รู้จักในชื่อของ ฟุตบอลลีกคัพ. การแข่งขันรายการนี้เป็นรายการที่เปิดให้ทุกสโมสรอังกฤษและเวลส์ทั้งหมดได้มีส่วนร่วมใน พรีเมียร์ลีก และ ฟุตบอลลีก. อีกหนึ่งที่เป็นที่รู้จักในนามว่า คาราบาว คัพ เนื่องจากการเริ่มต้นการเป็นผู้สนับสนุนกับ เครื่องดื่มชูกำลังคาราบาว หลังจากทัวร์นาเมนต์นี้ไม่ได้รับการเป็นผู้สนับสนุนเมื่อปีที่ผ่านมา. นัดชิงชนะเลิศจะจัดขึ้นที่ สนามกีฬาเวมบลีย์, ลอนดอน. แชมป์เก่ารายการนี้คือ แมนเชสเตอร์ยูไนเต็ด. ทีมที่ชนะเลิศจะได้สิทธิ์สำหรับรอบคัดเลือกรอบสามของ ยูฟ่ายูโรปาลีก ฤดูกาล 2018–19.
ยัน บาร์เตเลมี
บาร์เตเลมีเข้าแข่งขันกีฬาโอลิมปิก พ.ศ. 2547 ที่เอเธนส์ ประเทศกรีซ รอบแรก ชนะอาร์เอสซี มิเกล อังเฮล มิรันดา จากเวเนซุเอลา ยก 4 เมื่อ 18 สิงหาคม รอบสอง ชนะสุบรรณ พันโนน จากไทย เมื่อ 21 สิงหาคม รอบก่อนรองชนะเลิศ ชนะฮม มูว็อน จากเกาหลีใต้ เมื่อ 24 สิงหาคม รอบรองชนะเลิศ ชนะ โจว ซื่อหมิง จากจีน เมื่อ 27 สิงหาคม รอบชิงชนะเลิศ ชนะอาตากูน ยัลเชอกายา จากตุรกี เมื่อ 29 สิงหาคม ได้เหรียญทอง
อีเอฟแอลคัพ ฤดูกาล 2017–18
การลงทะเบียน
ทั้งหมด 70 สโมสรที่ลงเล่นในรอบแรก: 24 ทีมจาก ลีกทู (ระดับ 4), 24 ทีมจาก ลีกวัน (ระดับ 3), และ 22 ทีมจาก แชมเปียนชิป (ระดับ 2). การจับสลากสำหรับรอบนี้ได้ถูกแบ่งออกตามพื้นฐานทางภูมิศาสตร์เข้าไปในทั้งสองโซนได้แก่ โซนภาคเหนือ และ โซนภาคใต้. แต่ละทีมได้ถูกจับสลากพบกับทีมที่มาจากโซนเดียวกัน.
ยัน บาร์เตเลมี
บาร์เตเลมีหันมาชกมวยสากลอาชีพใน พ.ศ. 2550 และได้ครองแชมป์ WBC ลาตินรุ่นแบนตัมเวตเมื่อ พ.ศ. 2552 และแขวนนวมไปเมื่อ พ.ศ. 2558 โดยไม่มีโอกาสชิงแชมป์โลก
อีเอฟแอลคัพ ฤดูกาล 2017–18
แมตช์
หมายเหตุ: ตัวเลขในวงเล็บคือระดับของทีมระหว่างฤดูกาล 2017–18.
ทีมวาง
ทั้งหมด 50 สโมสรที่ลงเล่นในรอบสอง: 15 ทีมที่ผ่านเข้าสู่รอบนี้และ 35 ทีมที่ชนะเลิศของรอบแรก. 15 ทีมที่ผ่านเข้าสู่รอบนี้ประกอบไปด้วย 13 สโมสรที่มาจาก พรีเมียร์ลีก ฤดูกาล 2017–18 ที่ไม่ได้มีส่วนร่วมใดๆกับการแข่งขันฟุตบอลชิงแชมป์สโมสรยุโรป, บวกกับสองสโมสรที่มาจาก อีเอฟแอลแชมเปียนชิป. สองสโมสรที่มาจากแชมเปียนชิปคือสองสโมสรที่จบอันดับที่ 18 และ 19 ใน พรีเมียร์ลีก ฤดูกาล 2016–17. การจับสลากสำหรับรอบสองจะจัดขึ้นในวันที่ 10 สิงหาคม ค.ศ. 2017
นัด
ผลการจับสลากรอบสองมีดังนี้:
หมายเหตุ: ตัวเลขในวงเล็บคือระดับของทีมระหว่างฤดูกาล 2017–18.
ทีมวาง
ทั้งหมด 32 สโมสรที่ลงเล่นในรอบสาม: 7 ทีมที่ผ่านเข้าสู่รอบนี้และ 25 ทีมที่ชนะเลิศจากรอบสอง. สโมสรที่เข้าสู่ในรอบนี้คือเจ็ดทีมที่มาจาก พรีเมียร์ลีก ฤดูกาล 2017–18 ที่เกี่ยวข้องกับการแข่งขันฟุตบอลสโมสรยุโรป. การจับสลากสำหรับรอบสามจะจัดขึ้นในวันที่ 24 สิงหาคม ค.ศ. 2017
นัด
ผลการจับสลากรอบสามมีดังนี้:
ทีมวาง
ทั้งหมด 16 สโมสรที่ลงเล่นในรอบสี่: ผู้ชนะทั้งหมดที่มาจากรอบสาม. การจับสลากสำหรับรอบสี่จะจัดขึ้นในวันที่ 20 กันยายน ค.ศ. 2017
นัด
ผลการจับสลากรอบสี่มีดังนี้:
ทีมวาง
ทั้งหมดแปดสโมสรจะลงเล่นในรอบก่อนรองชนะเลิศ, ผู้ชนะทั้งหมดที่มาจากรอบสี่. การจับสลากรอบก่อนรองชนะเลิศจะมีโปรแกรมการแข่งขันที่จะจัดขึ้นในวันที่ 26 ตุลาคม ค.ศ. 2017.
นัด
ผลการจับสลากรอบห้ามีดังนี้:
ทีม
ทั้งหมด 4 สโมสรที่ลงเล่นในรอบรองชนะเลิศ, ผู้ชนะทั้งหมดที่มาจากรอบห้า. ไม่มีการจัดอันดับทีมวางในรอบนี้และการจับสลากจะจัดขึ้นในวันที่ 20 ธันวาคม ค.ศ. 2017.
นัด
ทีมที่มีอันดับต่ำที่สุดจะได้อยู่ในการแข่งขันคือ บริสตอล ซิตี ผู้ที่ได้ลงเล่นใน แชมเปียนชิป.
รอบชิงชนะเลิศ
รอบชิงชนะเลิศจะลงเล่นในวันที่ 25 กุมภาพันธ์ ค.ศ. 2018 ที่ สนามกีฬาเวมบลีย์.
ภาพเหมือนผู้อุทิศ
ภาพเหมือนผู้อุทิศ หรือ ภาพรวมผู้อุทิศ (donor portrait หรือ votive portrait) คือภาพเหมือนในจิตรกรรมหรืองานศิลปะแบบอื่นเช่นประติมากรรมที่แสดงภาพของเจ้าของภาพหรือผู้จ้างให้สร้างงานศิลปะชิ้นนั้นที่อาจจะรวมทั้งครอบครัว และญาติพี่น้องของผู้จ้าง หรือกลุ่มคนที่เกี่ยวกับผู้จ้างด้วย
“ภาพรวมผู้อุทิศ” (votive portrait) มักจะภาพทั้งภาพที่รวมทั้งภาพหลักและผู้อุทิศที่อยู่ในภาพ แต่ “ภาพเหมือนผู้อุทิศ” (donor portrait) มักจะหมายถึงภาพเฉพาะส่วนที่เกี่ยวกับผู้อุทิศเท่านั้น
“ภาพเหมือนผู้อุทิศ” เป็นที่นิยมกันในการสร้างศิลปะคริสต์ศาสนา โดยเฉพาะในงานจิตรกรรมจากยุคกลาง และยุคเรอเนสซองซ์ที่มักจะแสดงผู้อุทิศคุกเข่าอยู่ทางด้านหน้าสองข้างของภาพ และบ่อยครั้งที่แม้แต่ในตอนปลายของยุคเรอเนสซองซ์ที่ผู้อุทิศโดยเฉพาะเมื่อแสดงทั้งครอบครัวจะมีขนาดเล็กกว่าตัวเอกในภาพมากที่ขัดกับทฤษฎีการวาดทัศนมิติ เมื่อมาถึงยุคเรอเนสซองซ์ผู้อุทิศก็เริ่มมีความสำคัญขึ้นและกลายเป็นส่วนสำคัญของภาพที่อาจจะเป็นผู้เห็นเหตุการณ์หรือบางครั้งก็อาจจะเป็นผู้ร่วมเหตุการณ์ไปเลยก็ได้
ที่ตั้ง
จุดประสงค์ของภาพเหมือนผู้อุทิศก็เพื่อสร้างอนุสรณ์สำหรับผู้อุทิศและครอบครัว ที่เป็นการแสดงว่ายังคงสามารถแสดงความสักการะได้แม้ว่าหลังจากที่เสียชีวิตไปแล้ว สิ่งที่อุทิศเช่นตัวคริสต์ศาสนสถาน, ฉากแท่นบูชา หรือหน้าต่างประดับกระจกสี มักจะรวมทั้งเงินบริจาคจำนวนหนึ่งให้มีผู้สวดมนต์ให้ผู้อุทิศแม้ว่าหลังจากที่เสียชีวิตไปแล้ว การมีภาพเหมือนของผู้อุทิศจึงเป็นการเพิ่มแรงบันดาลใจให้แก่ผู้ที่จะมาสวดมนต์ให้ นอกจากนั้นการมีภาพเหมือนก็ยังเป็นการแสดงความมีหน้ามีตาในสังคมด้วย  ภาพเหมือนผู้อุทิศคล้ายคลึงกับการมีอนุสรณ์ผู้ตายในวัด แต่ที่ต่างกันตรงที่ผู้อุทิศของ “ภาพเหมือนผู้อุทิศ” สามารถเห็นภาพเหมือนของตนเองในขณะที่ยังมีชีวิตอยู่ได้
ถ้าผู้บริจาคถวายเงินสร้างสำหรับสิ่งก่อสร้างทั้งหลังหรือมีบทบาทสำคัญในการก่อสร้างก็อาจจะมีประติมากรรมของผู้อุทิศอยู่หน้าวัดหรือที่ใดที่หนึ่งภาพในตัววัด และมักจะเป็นภาพอุ้มรูปจำลองของสิ่งก่อสร้าง “พระแม่มารีโรแลง” โดย ยาน ฟาน เอคเป็นภาพเขียนขนาดเล็กที่ผู้อุทิศ นิโคลาส์ โรแลง (Nicolas Rolin) ร่วมอยู่ในภาพในบริเวณเดียวกับพระแม่มารี โรแลงบริจาคเงินจำนวนมากให้แก่วัดที่ภาพเขียนตั้ง ฟาน เอคแสดงให้เห็นจากภาพวัดในภูมิทัศนเมืองในฉากหลังไกลออกไปเหนือมือที่สวดมนต์ของโรแลง
ในบางครั้งเช่นใน “ฉากแท่นบูชาเก้นท์” ของยาน ฟาน เอค ผู้อุทิศปรากฏอยู่บนบานพับภาพเมื่อปิด หรือผู้อุทิศอาจจะปรากฏอยู่บนบานสองข้างที่ขนาบแผงกลางเช่นใน “ฉากแท่นบูชาพอร์ตินาริ” (Portinari Altarpiece ) โดยฮูโก ฟาน เดอร์ โกส์ หรือในงานบานพับภาพ “ฉากแท่นบูชาเมโรด” (Merode Altarpiece) โดยโรแบร์ต แคมแพงที่ผู้อุทิศปรากฏอยู่ด้านเดียว ถ้าผู้อุทิศปรากฏสองด้านฝ่ายชายมักจะอยู่ด้านซ้ายของผู้ชมเพราะเป็นด้านที่ถือว่ามีเกียรติในการวางภาพเขียน ในการวางภาพครอบครัวมักจะแยกฝ่ายชายจากฝ่ายหญิง บางครั้งผู้อุทิศอาจจะเป็นกลุ่มภราดรภาพ และบางครั้งจะปรากฏกับครอบครัวด้วย
“ภาพรวมผู้อุทิศ” สามารถมีการเพิ่มเติมได้ในภายหลัง เช่นเมื่อมีสมาชิกในครอบครัวเพิ่มขึ้นจากการแต่งงานหรือการมีบุตร และบางครั้งก็อาจจะบ่งการเสียชีวิตโดยการเขียนกางเขนเล็กๆ ในมือของผู้ที่เสียชีวิตไปแล้วก็ได้
บางครั้งทางตอนเหนือของอิตาลีก็จะพบจิตรกรรมฝาผนังที่เป็นภาพของนักบุญองค์เดียวกับผู้อุทิศบนผนังด้านข้างของคริสต์ศาสนสถาน ที่อาจจะเป็นการเขียนทับของเดิมที่ไม่มีใครมาจุดเทียนสวดมนต์ให้แล้ว เพื่อทำที่สำหรับผู้มาใหม่ที่ต้องการจะมีภาพผู้อุทิศก็เป็นได้
"“เมื่อเดินตามนายช่างหินเพื่อตรวจดูว่าภาพใดควรทิ้งเอาไว้ภาพใดควรลบออก นักบวชมองไปเห็นภาพนักบุญแอนโทนีแล้วกล่าวว่า “เก็บอันนี้ไว้” แล้วก็เดินต่อไปจนพบภาพนักบุญซาโนนักบวชก็กล่าวว่า “ลบอันนี้ออก ไม่เห็นใครมาจุดเทียนให้ตั้งนานแล้ว และไม่เห็นมีประโยชน์อะไรกับใคร นายช่างกำจัดเสียเถอะ”"
ประวัติ
การวาดภาพเหมือนผู้อุทิศมีมาตั้งแต่ปลายสมัยกรีกโรมันราวคริสต์ศตวรรษที่ 6 ภาพเหมือนในงานเขียน “ไดโอสโคริดีสฉบับเวียนนา” (Vienna Dioscurides) โดยนายแพทย์กรีกเพดานิอุส ไดโอสโคริดีส (Pedanius Dioscorides) ในคริสต์ศตวรรษที่ 6 อาจจะเป็นงานเขียนที่สะท้อนให้เห็นการริเริ่มการเขียนภาพผู้อุทิศทรัพย์ให้เขียนหนังสือในหนังสือเล่มเดียวกันนั้น ประเพณีอีกอย่างหนึ่งที่เริ่มมาก่อนหน้านั้นคือภาพของเจ้านายกับบุคคลในศาสนาที่มักจะเป็นพระเยซูหรือพระแม่มารีในทำนองเดียวกับภาพของคริสต์ศาสนา แม้จะไม่มีหลักฐานเหลือให้ชมแต่ก็ยังมีข้อเขียนที่กล่าวถึงเกี่ยวกับภาพเหมือนผู้อุทิศในชาเปลเล็กจากสมัยคริสเตียนตอนต้น ธรรมเนียมนี้อาจจะทำกันต่อมาในวัดของผู้นอกศาสนา ต่อมาก็เริ่มเผยแพร่เข้ามาในสังคมของผู้นับถือคริสต์ศาสนา โดยเฉพาะในการเขียนหนังสือวิจิตรที่มักจะมีภาพเหมือนของเจ้าของ ในสมัยต้นยุคกลาง บาทหลวง, หลวงพ่อ และนักบวชอื่นๆ มักจะปรากฏในภาพเขียนทางศาสนาแทนที่จะเป็นภาพเจ้านาย และเป็นภาพที่ยังเขียนกันมากในสมัยต่อมา ภาพเหมือนผู้อุทิศของขุนนางและนักธุรกิจผู้มีฐานะเริ่มจะเป็นที่นิยมกันในคริสต์ศตวรรษที่ 15 ในขณะเดียวกับที่ชนชั้นเดียวกันนี้เริ่มจ้างให้ช่างเขียนภาพเหมือนของตนเอง แต่ภาพที่หลงเหลืออยู่จากจากก่อน ค.ศ. 1450 มักจะเป็นภาพเหมือนของผู้อุทิศที่พบในคริสต์ศาสนสถานเสียมากกว่าที่จะเป็นจิตรกรรมแผงของภาพเหมือนส่วนบุคคล ภาพเหมือนผู้อุทิศที่พบโดยทั่วไปในศิลปะแบบเนเธอร์แลนด์ตั้งแต่กลางคริสต์ศตวรรษที่ 15 มักจะเป็นบานพับภาพสองของพระแม่มารีและพระบุตรบนแผงซ้ายและ “ผู้อุทิศ” บนแผงขวา - ผู้อุทิศในกรณีนี้คือเจ้าของภาพ และเป็นภาพที่มักจะเขียนสำหรับการเก็บไว้สักการระในบ้านเรือน ในภาพเหมือนเหล่านี้ผู้อุทิศมักจะอยู่ในท่าสวดมนต์ หรืออาจจะวางท่าเช่นเดียวกับการวางท่าสำหรับภาพเหมือนที่ไม่ใช่ภาพเหมือนทางศาสนา เช่นใน “ฉากแท่นบูชาวิลทัน” ที่สมเด็จพระเจ้าริชาร์ดที่ 2 แห่งอังกฤษ ทรงเป็นผู้อุทิศในภาพ ในบานพับภาพสองบางภาพภาพเหมือนของเจ้าของเดิมอาจจะถูกเขียนทับเป็นเจ้าของใหม่ก็ได้
ประเพณีอย่างหนึ่งของการเขียนหนังสือวิจิตรก็คือการ “การมอบภาพเหมือน” ซึ่งเป็นการเริ่มหนังสือด้วยภาพที่มักจะเป็นภาพผู้คุกเข่า “มอบ” หนังสือให้แก่เจ้าของหรือผู้จ้างให้เขียนหนังสือ ผู้ที่ “มอบ” อาจจะเป็นข้าราชสำนักผู้มอบหนังสือเป็นของขวัญแก่เจ้านาย แต่โดยทั่วไปแล้วจะเป็นนักประพันธ์/จิตรกร หรือผู้คัดหนังสือ ซึ่งในกรณีนี้ผู้รับเป็นผู้จ่ายค่าสร้างหนังสือ
รูปสัญลักษณ์ของภาพผู้อุทิศ
ในยุคกลางผู้อุทิศมักจะมีขนาดเล็กกว่าบุคคลหลักในภาพมาก แต่เดิร์ค ค็อคซ์เริ่มสังเกตว่าเริ่มมีการเปลี่ยนแปลงในคริสต์ศตวรรษ 14 แต่ก็มีตัวอย่างที่พบที่เริ่มในหนังสือมาก่อนหน้านั้น การเขียนในสมัยต่อมาขนาดผู้อุทิศมักจะมีขนาดราวสามในสี่ของบุคคลหลักในภาพ  ตั้งแต่คริสต์ศตวรรษ 15 ในสมัยจิตรกรรมยุคเนเธอร์แลนด์ตอนต้น จิตรกรเช่นยาน ฟาน เอครวมภาพเหมือนผู้อุทิศเข้าไปเป็นส่วนหนึ่งของภาพโดยมีขนาดเท่าเทียมกับบุคคลหลักในภาพ
ไข่นกกระทา
ไข่นกกระทามีความสำคัญต่อมนุษย์ในฐานะเป็นอาหารเช่นเดียวกับไข่ไก่หรือไข่เป็ด ได้รับความนิยมไปทั่วโลกทั้งอเมริกาเหนือ ยุโรปตะวันตก หรือเอเชีย ในอาหารญี่ปุ่น จะปรุงดิบหรือปรุงสุกในซุชิเป็นทะมะโกะ และพบได้ในกล่องอาหารมื้อกลางวัน ในอาหารจีน ไข่กระทาก็นิยมใส่ในกระเพาะปลา ในเวียดนามและประเทศไทย ไข่นกกระทาสามารถปรุงเป็นขนมหรืออาหารรับประทานเล่นที่สามารถซื้อได้ตามริมทางเท้า
ภาพเหมือนผู้อุทิศ
รูปสัญลักษณ์ของภาพผู้อุทิศ
ลักษณะคล้ายคลึงกันก็พบในการเขียนภาพของฟลอเรนซ์ในช่วงระยะเวลาเดียวกัน เช่นในงานเขียน “ตรีเอกานุภาพ” โดยมาซาชิโอ ที่เขียนระหว่างปี ค.ศ. 1425-1428 ในบาซิลิกาซานตามาเรียโนเวลลา แต่ผู้อุทิศยังคุกเข่าบนบันไดนอกบริเวณหัวใจของภาพ แต่การวิวัฒนาการนี้ไม่ปรากฏในงานเขียนของเวนิสจนกระทั่งร้อยปีหลังจากนั้น ตามปกติแล้วบุคคลหลักในภาพมักจะไม่แสดงความสนใจกับผู้อุทิศ แต่นักบุญผู้เป็นผู้ร่วมเหตุการณ์อาจจะวางมือบนไหล่ผู้อุทิศบนบานข้างก็ได้ แต่ในหัวข้อการเขียนการชื่นชมเช่นในภาพพระแม่มารีและพระบุตรซึ่งมักจะเป็นหัวเรื่องการวาดสำหรับการใช้ภายในที่อยู่อาศัยของผู้อุทิศ บุคคลหลักในภาพอาจจเปรยตาให้หรือประทานพรให้แก่ผู้อุทิศเช่นในภาพที่เขียนโดยฮันส์ เม็มลิง
ไข่นกกระทา
ไข่นกกระทาหนึ่งฟองจะให้ปริมาณพลังงาน 15–17 กิโลแคลอรี ซึ่งนับว่าใกล้เคียงกับไข่ไก่เมื่อเทียบในปริมาณเท่ากัน (100 กรัม) มีโปรตีน 13.3 (กรัม) ไขมัน 12.0 (กรัม) แคลเซียม 153 (มิลลิกรัม) เหล็ก 3.5 (มิลลิกรัม) คอเลสเตอรอล 508 (มิลลิกรัม) ซึ่งเหมาะสำหรับเด็กหรือผู้ที่มีอายุไม่เกิน 35 ปี
ภาพเหมือนผู้อุทิศ
รูปสัญลักษณ์ของภาพผู้อุทิศ
ก่อนคริสต์ศตวรรษ 15 จิตรกรก็อาจจะไม่ได้พยายามเขียนภาพให้เหมือนผู้อุทิศจริงๆ เพราะผู้อุทิศอาจจะไม่มีเวลามานั่งเป็นแบบให้จิตรกรหรือผู้อุทิศอาจจะเสียชีวิตไปแล้วก็ได้ แต่เมื่อมาถึงคริสต์ศตวรรษ 15 วิธีภาพเหมือนผู้อุทิศก็เปลี่ยนไป ภาพผู้อุทิศที่ยังเหลืออยู่จะเห็นได้ว่าผู้อุทิศตั้งอกตั้งใจวางท่าให้จิตรกรเขียนอย่างจริงจัง
ผู้อุทิศเริ่มจะเข้าไปเป็นส่วนหนึ่งของเหตุการณ์ที่เกิดขึ้นในภาพที่อาจจะริเริ่มโดยโรเจียร์ ฟาน เดอ เวย์เด็น ที่จะสังเกตได้จากการแต่งตัวที่หรูและมีราคาของผู้อุทิศ ในฟลอเรนซ์ภาพเหมือนของบุคคลสำคัญๆ ในหมู่คนที่เห็นเหตุการณ์เริ่มเขียนกันแล้วในภาพเหตุการณ์ที่ประกอบด้วยชุมชน (ที่กล่าวถึงโดยลีออน บาตติสตา อัลเบอร์ติ) ในภาพ “ขบวนแมไจ” โดยเบนนอซโซ กอซโซลิ (ค.ศ. 1459-1461) ที่อยู่ในชาเปลส่วนตัวในวังเมดิชิ ที่เป็นขบวนอันหรูหราของบุคคลสำคัญๆ ของตระกูลเมดิชิและพรรคพวก ภายในปีค.ศ. 1490 เมื่อโดเมนนิโค เกอร์ลันเดาเขียนจิตรกรรมฝาผนังในชาเปลทอร์นาบุโอนิเสร็จก็ได้เห็นภาพเหมือนของสมาชิกของตระกูลทอร์นาบุโอนิและพรรคพวกในหลายฉากที่เขียนและมิได้เป็นแต่ภาพคุกเข่าเช่นภาพเหมือนของจิโอวานนิ ทอร์นาบุโอนิเองและภรรยา
การเขียนภาพเหมือนผู้อุทิศได้รับการเสียดสีในบทที่มักจะอ้างถึงกันของจอห์น โพพ-เฮนเนสซีที่แพร่หลายในคริสต์ศตวรรษที่ 16 ที่กล่าวถึงผู้อุทิศชาวอิตาลีว่า: "“การเขียนภาพเหมือนผู้อุทิศก็มากขึ้นมากขึ้นทุกวัน ...ความมีหน้ามีตาในสังคมและการมีภาพเหมือนพัวพันกันจนแยกไม่ออก, และไม่มีอะไรที่ผู้อุทิศจะไม่ยอมทำในการที่จะเบียดตัวเข้าไปเป็นส่วนหนึ่งของภาพ ไม่ว่าจะให้เป็นคนขว้างก้อนหินไปยังผู้หญิงที่ถูกจับได้ว่านอกใจ หรือให้เป็นคนทำความสะอาดหลังจากการพลีชีพ หรือเป็นคนเสิร์พอาหารที่โต๊ะในภาพพระกระยาหารค่ำที่เอ็มมัส... ภาพชายแก่ในเรื่องซูซานาห์เห็นจะเป็นเพียงไม่ภาพกี่ภาพเท่านั้นแหละที่ผู้ที่มีหน้ามีตาในสังคมเวนิสไม่ยอมเป็นแบบให้ ...สิ่งที่ผู้อุทิศไม่สามารถทราบล่วงหน้าได้ก็คือหน้าตาของเขาเหล่านั้นยังคงมีให้เราดูแต่ชื่อนั้นหายสาปสูญกันไปหมดแล้ว”"
ในอิตาลีผู้อุทิศหรือเจ้าของภาพจะเกือบไม่ปรากฏตัวเป็นคนสำคัญของศาสนา แต่ในราชสำนักในยุโรปตอนเหนือมีตัวอย่างหลายตัวอย่างจากคริสต์ศตวรรษที่ 15 และต้นคริสต์ศตวรรษที่ 16 ที่ส่วนใหญ่จะเป็นแผงเล็กและเป็นแผงส่วนตัวที่ผู้อุทิศจะเป็นแบบให้บุคคลสำคัญ ตัวอย่างชิ้นที่มีชื่อคือภาพ “พระแม่มารีให้นม” (Virgin lactans) โดยฌอง โฟเคท์ที่พระพักตร์ของพระแม่มารีเป็นใบหน้าของแอ็กเนส ซอเรล (Agnès Sorel) พระสนมของพระเจ้าชาร์ลส์ที่ 7 แห่งฝรั่งเศส
ภาพเหมือนผู้อุทิศทางศาสนาเขียนกันจนมาถึงสมัยบาโรกจนเมื่อวิวัฒนาการไปเป็นจิตรกรรมประวัติศาสตร์ แต่แตกต่างกันตรงที่ผู้อุทิศกลายเป็นบุคคลหลักของภาพ การวิวัฒนาการต่อมาคือภาพเหมือนประวัติศาสตร์ที่ผู้อุทิศเป็นแบบสำหรับบุคคลในประวัติศาสตร์หรือในตำนานปรัมปรา
แม้ว่าการศึกษาภาพเหมือนผู้อุทิศจะมีไม่มากพอที่จะแบ่งเป็นประเภทการเขียนอีกประเภทหนึ่ง แต่ก็หัวเรื่องนี้ก็เริ่มได้รับความสนใจมากขึ้นในระยะเวลาไม่นานที่ผ่านมา และการถกเถียงกันในหัวข้อความเกี่ยวข้องกับความนิยมในการเป็นตัวของตัวเองในต้นยุคเรเนอซองต์ หรือความเปลี่ยนแปลงของรูปสัญลักษณ์หลังจากกาฬโรคระบาดในยุโรปในกลางคริสต์ศตวรรษที่ 14 เป็นต้น
วัดพระนอนขอนม่วง
วัดพระนอนขอนม่วง เป็นวัดตั้งอยู่ในเขตตำบลดอนแก้ว อำเภอแม่ริม จังหวัดเชียงใหม่ สร้างขึ้นเมื่อใดไม่ปรากฏ มีเพียงตำนานกล่าวถึงการซ่อมแซมในพุทธศตวรรษที่ 24 เมื่อเปรียบเทียบกับโบราณสถานประเภทเดียวกัน สันนิษฐานว่าสร้างขึ้น เมื่อกลางพุทธศตวรรษที่ 21
วัดพระนอนขอนม่วงขึ้นทะเบียนโบราณสถาน เมื่อวันที่ 5 มกราคม พ.ศ. 2497
ยาคุมกำเนิด
การรับประทานยาคุมกำเนิด
โดยทั่วไปแล้วยาคุมกำเนิดแบ่งออกเป็นสองประเภทหลักๆ ได้แก่
ยาคุมกำเนินทุกชนิดล้วนมีผลข้างเคียงและข้อควรระวังก่อนตัดสินใจเลือกซื้อ เพราะฤทธิ์ยาไม่ได้ใช้เพียงแค่การคุมกำเนิดอย่างเดียว แต่ยังสามารถใช้รักษาฮอร์โมนเพศชายที่สูงผิดปกติ และรักษาภาวะประจำเดือนมาไม่ปกติ อย่างไรก็ตามควรปรึกษาผู้เชี่ยวชาญก่อนทานยาทุกชนิด โดยเฉพาะผู้ที่มีกรรมพันธุ์โรคประจำตัวบางชนิด และควรศึกษาผลข้างเคียงหลังรับประทานยาคุม เช่น สิวขึ้น น้ำหนักขึ้น คลื่นไส้อาเจียน เนื่องจากเป็นการรับปริมาณฮอร์โมนเสริมที่ร่างกายไม่ทันตั้งตัว จึงแนะนำให้ทานยาคุมก่อนเข้านอนเพื่อลดผลกระทบให้มากที่สุด
ยาคุมกำเนิดหรือการคุมกำเนิดด้วยฮอร์โมน เป็นยาที่ใช้เพื่อยับยั้งหรือป้องกันการตั้งครรภ์อันไม่พึงประสงค์
เทียนแดง
เทียนแดง อยู่ในวงศ์ Brassicaceae เป็นพืชพื้นเมืองในเอธิโอเปีย เป็นไม้ล้มลุกอายุปีเดียว ลำต้นตั้งตรง เรียบหรือมีขน ใบเดี่ยว ดอกช่อ รวมเป็นกระจุกที่ปลายยอด ดอกย่อยมีขนาดเล็กมาก กลีบดอกสีขาวถึงสีม่วงอ่อน ผลมีปีกแคบๆ มีสองเมล็ด ขนาดเล็ก สีแดงหรือแดงอมน้ำตาล ผิวเรียบไม่มีขน ใช้แก้เสมหะ แก้ลม แก้คลื่นไส้อาเจียน
เทียนแดงใช้ใส่ในซุป แซนด์วิช และสลัดเพื่อเพิ่มรสชาติ กินในรูปต้นอ่อนได้ เมล็ดทั้งสดและแห้งใช้แต่งรส ในอังกฤษ นิยมใส่ในแซนด์วิชคู่กับไข่ต้ม มายองเนส และเกลือ
รูปพันเหลี่ยม
รูปพันเหลี่ยม หรือ คิเลียกอน (chiliagon) ในทางเรขาคณิตหมายถึงรูปหลายเหลี่ยม ที่มี 1,000 ด้าน ในรูปพันเหลี่ยมปกติ มุมภายในแต่ละมุมจะมีขนาด 179.64 องศา
ตุ่น โกศัลวิตร
ท่านผู้หญิงตุ่น โกศัลวิตร (25 มิถุนายน พ.ศ. 2453 - 18 เมษายน พ.ศ. 2549) (นามเดิม:ตุ่น จังกาจิตต์) เกิดเมื่อวันที่ 25 มิถุนายน พ.ศ. 2453 เป็นบุตรของนายโป๊ะ กับนางเกษ จังกาจิตต์ สมรสกับนายวิชิต โกศัลวิตร มีบุตรธิดา 6 คน
ท่านผู้หญิงตุ่น เป็นผู้มีจิตศรัทธาในพระพุทธศาสนา และมีความจงรักภักดี ต่อสถาบันพระมหากษัตริย์เป็นอย่างมาก โดยได้บริจาคเงิน เพื่อสนับสนุนการดำเนินกิจกรรม อันเป็นสาธารณกุศล และสาธารณประโยชน์อย่างสม่ำเสมอ ทั้งในด้านการศาสนา การศึกษา รวมทั้ง การสาธารณสุข
ท่านผู้หญิงตุ่น ถึงแก่อนิจกรรม ด้วยโรคติดเชื้อในกระแสโลหิต เมื่อวันที่ 18 เมษายน พ.ศ. 2549 สิริอายุ 95 ปี 10 เดือน มีพิธีพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์
ท่านผู้หญิงตุ่น โกศัลวิตร ได้รับพระราชทานเครื่องราชอิสริยาภรณ์ ดังนี้
สโมสรฟุตบอลอ่างทองในฤดูกาล 2561
สโมสรฟุตบอลจังหวัดอ่างทองในฤดูกาล 2561 เป็นฤดูกาลที่ 5 ของ อ่างทอง ใน ไทยลีก 2. ฤดูกาลนี้อ่างทองได้เข้าร่วมการแข่งขันใน ไทยลีก 2
ปีเตอร์ เบียร์ดสลีย์
ปีเตอร์ เบียร์ดสลีย์ (Peter Beardsley) มีฉายาว่าเจ้าหลอเล็ก เริ่มค้าแข็งกับ สโมสรฟุตบอลนิวคาสเซิลยูไนเต็ด ก่อนย้ายมาร่วมทีมลิเวอร์พูล ด้วยค่าตัว 1.9 ล้านปอนด์ อันเป็นค่าตัวในการย้ายสโมสรภายในเกาะอังกฤษที่สูงที่สุด ช่วงอยู่กับสโมสรลิเวอร์พูล เขาผนึกกำลังกับ จอห์น อัลดริดจ์ และจอห์น บานส์ สร้างตำนานสามประสานแห่งแอนฟิลส์  หลังจากยิ่งใหญ่อยู่กับลิเวอร์พูล สโมสรมีการเปลี่ยนแปลง ผู้จัดการทีมจาก เคนนี ดัลกลิช มาเป็นแกรม ซูเนสส์ ปีเตอร์ เบีร์ดสลีย์ ถูกขายไปให้กับ เอฟเวอร์ตัน สโมสรคู่รักคู่แค้นร่วมเมืองลิเวอร์พูลก่อนจบชีวิตการค้าแข้ง กับสโมสรนิวคาสเซิล ทีมที่เขาเริ่มค้าแข้ง
ทรีจีพีและทรีจีทู
.3GP หรือ third generation platform คือไฟล์ฟอร์แมตชนิดหนึ่งที่ใช้บนมือถือ สำหรับเก็บไฟล์วิดีโอและเสียงโดยฟอร์แมตนี้จะเก็บไฟล์วิดีโอที่มีการเข้ารหัสข้อมูลแบบ MPEG 4 หรือ H.263 และไฟล์เสียงที่เข้ารหัสข้อมูลแบบ AMR-NB หรือ AAC-LC
ประเทศกาตาร์ในโอลิมปิกฤดูร้อน 2016
ประเทศกาตาร์ เข้าร่วมแข่งขันกีฬาโอลิมปิกฤดูร้อน ครั้งที่ 31 ค.ศ. 2016 (พ.ศ. 2559) ที่กรุงรีโอเดจาเนโร ประเทศบราซิล ระหว่างวันที่ 5-21 สิงหาคม พ.ศ. 2559 คณะกรรมการโอลิมปิกแห่งชาติกาตาร์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 30 คน ใน 10 ชนิดกีฬา ผลการแข่งขันครั้งนี้ประเทศกาตาร์ได้รับเหรียญรางวัลได้แก่ เหรียญทอง 0 เหรียญเงิน และ 1 เหรียญทองแดง รวมทั้งหมด 0 เหรียญ
กรีฑา
ผลการแข่งขันดังนี้ :
เวียงพูคา
เวียงภูคา เป็นเมืองหนึ่งของประเทศลาว และเป็นเมืองของแขวงหลวงน้ำทา เวียงภูคาเป็นเมืองเอกของเมืองเวียงภูคา
กลยุทธ์ลอบตีเฉินชาง
กลยุทธ์ลอบตีเฉินชาง หรือ อั้นตู้เฉินชาง (Openly repair the gallery roads, but sneak through the passage of Chencang; ) เป็นหนึ่งในกลศึกสามก๊ก กลยุทธ์ที่มีความหมายถึงการใช้โอกาสที่ฝ่ายศัตรูตัดสินใจที่จะรักษาพื้นที่เขตแดนของตนไว้ และแสร้งทำเป็นนำกำลังทหารบุกเข้าโจมตีทางด้านหน้า แต่ลอบนำกำลังทหารบุกเข้าโจมตีในพื้นที่เขตแดนที่ฝ่ายศัตรูไม่ทันคาดคิดและสนใจวางแนวกำลังป้องกัน
ในการศึกสงครามการใช้กลวิธีการวกวนลอบเข้าโจมตีย่อมเป็นฝ่ายได้เปรียบ สามารถบุกเข้าโจมตีฝ่ายศัตรูได้โดยที่ไม่ทันระวังตัวและเอาชนะได้โดยง่าย ตัวอย่างการนำเอากลยุทธ์ลอบตีเฉินชางไปใช้ได้แก่ตันฮกที่ให้กวนอูคุมทหารลอบเข้าบุกยึดห้วนเสีย ทำให้โจหยินที่พ่ายแพ้ต้องหนีกลับฮูโต๋
ตัวอย่างกลยุทธ์
โจหยินนำกำลังทหารสองหมื่นสี่พันนายจากห้วนเสียไปซินเอี๋ย ตันฮกซึ่งเป็นที่ปรึกษาของเล่าปี่คาดการณ์ล่วงหน้าว่าโจหยินจะต้องนำทัพกลับมาแก้แค้น และนำกำลังทหารมาจากห้วนเสียทั้งหมด จึงคิดกลอุบายตลบหลังโจหยินโดยให้กวนอูคุมทหารจำนวนพันนาย ลอบไปตีห้วนเสียและยึดครองไว้ โจหยินเมื่อยกทัพมาถึงซินเอี๋ยก็ต้องกลอุบายของตันฮกจนแตกพ่ายต้องนำทัพกลับห้วนเสีย แต่เมื่อกลับถึงห้วนเสียปรากฏว่ากวนอูได้เข้ายึดครองเมืองไว้เป็นของตนแล้ว ทำให้โจหยินต้องนำกำลังทหารที่หลงเหลือหลบหนีกลับไปฮูโต๋ กลยุทธ์ลอบตีเฉินชางหรืออั้นตู้เฉินชางของตันฮก ก็ประสบความสำเร็จในการหลอกให้โจหยินทิ้งห้วนเสียและสามารถยึดครองไว้เป็นของตนได้อย่างงดงาม
มังกรไท้เก๊ก คนไม่ยอมคน
มังกรไท้เก๊ก คนไม่ยอมคน (The Tai-Chi master) ภาพยนตร์กังฟูสัญชาติจีน นำแสดงโดย หลี่ เหลียนเจี๋ย,มิเชล โหย่ว, เฉิน เสี่ยวโหว กำกับโดย หยวน หวูปิง มีภาค 2 ต่อจากนี้คือ มังกรไท้เก๊ก 2 จอมคนไม่ยอมคน
เนื้อเรื่องย่อ
จินเป่า(หลี่ เหลียนเจี๋ย) และเทียนเป่า(เฉิน เสี่ยวโหว) เพื่อนรักศิษย์สำนักเดียวกัน ที่ช่วยเหลือกันมาตลอดแต่แล้วการอยากเป็นใหญ่ของเทียนเป่า ทำให้เขาต้องหักหลังจินเป่า โดยหลอกใช้งานฆ่าหลิวกงกงสุดท้ายเมื่อจินเป่ารู้ความจริงจนเกิดความจำเสื่อม และกลับมาฝึกวรยุทธ์ท่ามวยที่มีชื่อว่า ไท้เก๊ก เพื่อการแก้แค้น
อ้างอิง
มังกรไท้เก๊ก 2 จอมคนไม่ยอมคน (Tai Chi Boxer, Tai Chi II 太極拳) เป็นภาพยนตร์ศิลปะการต่อสู้สัญชาติฮ่องกง กำกับภาพยนตร์โดย หยวน หวูปิง และจาง ซินเยี่ยน นำแสดงโดย แจ๊คกี้ หวู, คริสตี้ ชุง, บิลลี โจว, มาร์ค จาง และ เล่า ชุน ภาพยนตร์เรื่องนี้ออกฉายในฮ่องกงเมื่อวันที่ 14 มีนาคม ค.ศ. 1996
โอเอส/2
โอเอส/2 (OS/2 อ่านว่า โอเอสทู) เป็นระบบปฏิบัติการคอมพิวเตอร์ ที่เริ่มแรกพัฒนาโดยไมโครซอฟท์และไอบีเอ็ม แต่ต่อมาทางไอบีเอ็มได้พัฒนาต่อเพียงผู้เดียว ชื่อของโอเอส/2ย่อมาจาก "Operating System/2" การพัฒนาโอเอส/2เริ่มต้นเมื่อสิงหาคม พ.ศ. 2528 ภายใต้ชื่อรหัสว่า ซีพี/ดอส (CP/DOS) โดยใช้เวลาในการพัฒนาทั้งหมดสองปีในการออกรุ่นโอเอส/2 1.0 เมื่อเมษายน พ.ศ. 2530 จนกระทั่งในปี 2533 ไมโครซอฟท์ได้แยกและถอนตัวจากการพัฒนาเมื่อทางไมโครซอฟท์ได้ออกซอฟต์แวร์ วินโดวส์ 3.0 ในขณะที่โอเอส/2 ออกรุ่น 1.3
14
14 (สิบสี่) เป็นจำนวนธรรมชาติที่อยู่ถัดจาก 13 (สิบสาม) และอยู่ก่อนหน้า 15 (สิบห้า)
โอเอส/2
โอเอส/2 เลิกพัฒนาตั้งแต่ 31 ธันวาคม 2549
ต่อมาบริษัท Serenity Systems ได้วางจำหน่ายระบบปฏิบัติการโอเอส/2ภายใต้ชื่อเครื่องหมายการค้า eComStation โดยเวอร์ชันแรกที่สเถียรคือรุ่น 1.2R ออกเมื่อเดือน พฤศจิกายน พ.ศ. 2548 เวอร์ชันล่าสุดคือรุ่น 2.0 RC7 Silver ออกเมื่อเดือน สิงหาคม พ.ศ. 2552
ซุลัยคอ
ภรรยาของโปติฟาร์ เป็นบุคคลสำคัญในคัมภีร์ฮีบรู และอัลกุรอาน นางเป็นมเหสีของโปทิฟาร์ หัวหน้าองครักษ์ของฟาโรห์ในสมัยของยาโคบ และบุตรชายทั้ง 12 คน ตามพระธรรมปฐมกาล นางกล่าวหาโยเซฟ อย่างผิด ๆ ว่าพยายามข่มขืนหลังจากที่เขาปฏิเสธความต้องการทางเพศของนาง ส่งผลให้เขาถูกจำคุก
ในปฐมกาลเธอไม่ได้ระบุชื่อ แต่ในแหล่งที่มาของชาวยิวและความเชื่อของอิสลามในยุคกลางต่อมา เธอถูกระบุว่าเป็นซุลัยคอ ( zoo-LAY-kah ; זוליכה ; زُلَيْخَا ). เรื่องราวของยูซุฟและซุลัยคอ เป็นที่นิยมในวรรณกรรมอิสลาม
ในปฐมกาล
พระคัมภีร์ไบเบิล (ปฐมกาล 39:5-20) บรรยายการปฏิบัติต่อโยเซฟ ผู้เป็นทาสของโปทิฟาร์ สามีของเธอ:
ในอัลกุรอาน
อัลกุรอานบรรยายถึงการปฏิบัติต่อนบียูซุฟของภรรยาอะซีซดังนี้
ในแหล่งที่มาของชาวยิว
นักวิจารณ์ชาวยิวยังเห็นแรงจูงใจที่ดีในการกระทำของนาง เรื่องราวเกี่ยวกับซุลัยคอ ได้รับการบอกเล่าใน เซเฟอร์ ฮายาชาร์ ซึ่งนางถูกผู้หญิงอียิปต์ผู้สูงศักดิ์คนอื่น ๆ ในแวดวงเพื่อนของนางเยาะเย้ยเพราะหลงเสน่ห์ทาสชายชาวฮีบรู ซุลัยคอเชิญเพื่อน ๆ ที่บ้านของนางให้ส้มและมีดทั้งหมดแก่พวกเขาเพื่อหั่นพวกเขาด้วย ขณะที่พวกเขาทำงานนี้ ซุลัยคอให้โยเซฟ เดินผ่านห้อง ด้วยความหล่อเหลาของเขา ทำให้ผู้หญิงทุกคนเผลอใช้มีดกรีดตัวเองจนเลือดอาบ ซุลัยคอจึงเตือนเพื่อน ๆ ว่านางต้องพบโยเซฟทุกวัน หลังจากเหตุการณ์นี้ คนรุ่นราวคราวเดียวกันของนางก็ไม่ล้อเลียนนางอีกต่อไป
ราชิ แสดงความคิดเห็นว่าภรรยาของโปทิฟาร์เห็นทางโหราศาสตร์ว่านางจะมีลูกผ่านทางโยเซฟ อย่างไรก็ตามการคำนวณทางโหราศาสตร์ผิดพลาดเล็กน้อย อาเซนาตบุตรสาวของนาง (โดยการรับเลี้ยงบุตรบุญธรรม ในบางเรื่องราว) กลายเป็นภรรยาของโยเซฟ ดังนั้นภรรยาของโปทิฟาร์จึงให้กำเนิดหลาน (ไม่ใช่ลูก) ผ่านโยเซฟ
นักวิชาการวิพากษ์
นักวิชาการเช่นเมียร์ สเติร์นเบิร์ก (1985) ระบุลักษณะพฤติกรรมซ้ำ ๆ ของผู้หญิงที่มีต่อโยเซฟว่าเป็นการล่วงละเมิดทางเพศ แม็กคินเลย์ (1995) สังเกตว่าภรรยาของโปทิฟาร์ได้รับการปฏิบัติเหมือนเป็นสิ่งของที่อยู่ในความครอบครองของนาย (ปฐก. 39:8–9) และเหตุผลที่โยเซฟปฏิเสธไม่ใช่เพราะเขาไม่ต้องการมีเพศสัมพันธ์กับนาง แต่เพราะจะเป็นการฝ่าฝืน วางใจนายและเป็นบาปต่อพระเจ้า พระผู้เป็นเจ้า อาจเป็นที่ถกเถียงกันอยู่ว่าผู้หญิงคนนั้นพยายามแสดงตนว่าเป็นคนที่ตัดสินใจเลือกเองแทนที่จะทิ้งสิ่งของที่เป็นของสามีของนาง และเชิญชวนโยเซฟให้เข้าร่วมกับนางในการกระทำนี้ ซึ่งเรื่องเล่านี้ตีกรอบว่าเป็น 'บาป' ในขณะเดียวกัน นางใช้ตำแหน่งอำนาจของนางในฐานะภรรยาของนายทาสในทางที่ผิดเพื่อบีบบังคับโยเซฟให้มีเพศสัมพันธ์ และลงโทษเขาที่ปฏิเสธ ซูซาน โทเวอร์ โฮลลิส (1989) แสดงให้เห็นว่าเรื่องเล่าของภรรยาของโปทิฟาร์ 'สอดคล้องกับนิทานพื้นบ้านโบราณบางเรื่อง โดยที่ 'ผู้หญิงทำเรื่องไร้สาระกับผู้ชายแล้วกล่าวหาว่าเขาพยายามบังคับนาง' โดยที่ผู้ชาย 'ไม่ยุติธรรม' ถูกลงโทษจากการถูกกล่าวหาว่าพยายามเกลี้ยกล่อมผู้หญิงคนนั้น'
พระเจ้าโอเวอีดาแห่งนาอูรู
พระเจ้าโอเวอีดา พระมหากษัตริย์ของนาอูรู อันเป็นประเทศหนึ่งในหมู่เกาะมหาสมุทรแปซิฟิก หลังจากสงครามระหว่างชนเผ่านาอูรู พระองค์เสด็จพระราชสมภพในเขตโบเอ ในปี ค.ศ. 1888 และสิ้นพระชนม์ในปี ค.ศ. 1921 ที่ช่องแคบกาบับ
พระราชประวัติ
ก่อนที่นาอูรูจะอยู่ภายใต้การปกครองของชาวยุโรป ในอดีตมีกษัตริย์ที่ตรากฎหมายและปกครองเหล่าเจ้าพื้นเมืองท้องถิ่น เมื่อเยอรมนีผนวกนาอูรูเข้าเป็นส่วนหนึ่งของเยอรมันนิวกินีแล้ว พระเจ้าโอเวอีดายังคงมีพระราชอำนาจในฐานะพระมหากษัตริย์และยังดำรงตำแหน่งเป็นหัวหน้าชนเผ่าของประชาชนชาวนาอูรูทั้งมวล อย่างไรก็ตามมีเรื่องราวเพียงเล็กน้อยเท่านั้นที่รู้เกี่ยวกับพระองค์ พระเจ้าโอเวอีดาเป็นพระราชโอรสของหัวหน้าเผ่านามว่าจิมและภรรยาของเขาไอเดนกาปจากชนเผ่าเอมี พระเจ้าโอเวอีดาอภิเษกสมรสครั้งแรกกับลูกสาวของหัวหน้าเผ่าเอียมวิทนามว่าไอบีนูอา ทั้งสองพระองค์มีพระราชโอรสพระราชธิดาหลายพระองค์ หลังจากไอบีนูอาสิ้นพระชนม์ พระเจ้าโอเวอีดาอภิเษกสมรสอีกครั้งกับไอดูคีรี แต่ไม่พระราชโอรสและพระราชธิดา
อาตากูน ยัลเชอกายา
อาตากูน ยัลเชอกายา (Atagün Yalçınkaya) นักมวยสากลสมัครเล่นชาวตุรกี เกิดเมื่อ 14 ธันวาคม พ.ศ. 2529 ที่แองการา ประเทศตุรกี
ยัลเชอกายาเริ่มชกมวยสากลสมัครเล่นตั้งแต่อายุยังน้อย จนได้ติดทีมชาติตุรกีเข้าแข่งขันกีฬาโอลิมปิก พ.ศ. 2547 ที่เอเธนส์ ประเทศกรีซ รอบแรก ชนะ จอลลี กาตงโอเล จากยูกันดา เมื่อ 18 สิงหาคม รอบสอง ชนะ เซย์ฮุน อาบิเยฟ จากอาเซอร์ไบจาน เมื่อ 21 สิงหาคม รอบก่อนรองชนะเลิศ ชนะ อันฟองโซ ปินโต จากอิตาลี เมื่อ 24 สิงหาคม รอบรองชนะเลิศ ชนะ เซอร์เก คาซาคอฟ จากรัสเซีย เมื่อ 27 สิงหาคม รอบชิงชนะเลิศ แพ้ ยาน บาร์เทเลมี จากคิวบา เมื่อ 29 สิงหาคม ได้เหรียญเงิน
อัลเชอกายาหันมาชกมวยสากลอาชีพเมื่อ พ.ศ. 2551 ขึ้นชกชนะรวด 4 ครั้งแล้วก็แขวนนวมไปโดยไม่เคยได้ชิงแชมป์ใดๆ